Patung Jesus Sibeabea

**Patung Jesus Sibeabea**, i ma sada patung na adong di topian ni Tao Toba , di Samosir, Propinsi Sumatra Utara, Indonesia, **Patung Jesus Sibea-bea** manang didok ma on di hata ni halak na asing (Inggris: ***Jesus Blessed Sibea-bea***) ima sada patung Tuhan Jesus na uttibo nuaeng di protibi on, timbona 61 Meter, **Patung Jesus Sibeabea** on maringanan di Buhit Sibeabea, Kabupaten Samosir jala gabe sada sada inganan lao marwisata di luat Kabupaten Samosir, wisata na on di bungka ma tutu tu angka galup jolma na adong di portibion on ima na di tanggal 21 bulan sia taon 2024, songon na ni dok ni na karejo di Dinas Pariwisata pamarenta Kabupaten Samosir.

## Pamukaan Ni Patung
Pamukaan Ni **Patung Jesus Sibeabea** pungka jala dibahen ma parjolo di taon 2018, songon paddok ni pamarenta samosir, sae ma hira hira satonga di taon 2021, di tingki i sanga do dibahen nasida sada anggar anggar na mandok sae saluhut na bagunan on di taon 2022, alai dungi songon na pinabohonon ni pamarenta kabupaten Samosir, ujung na sae situtu ma di taon 2023 di bulan dua, jala addorang di bungkahon patung jesus sibeabea on tu Wisata tu ganup jolma di portibi on, parjolo ma di pasu pasu uskup agung Medan, ima amang **Mrg. Kornelius Sipayung, OFMCap**, dohot ma muse disi piga piga uskup sa Sumatera Utara, songon uskup sibolga: **Mgr. Fransiskus Tuman Sinaga**, dohot uskup agung Palembang, **Mgr. Yohanes Harun Yuwono,** jala dohot do muse disi pangula ni punguan *Konferensi Waligereja Indonesia* (KWI) amang **Mgr. Antonius Bunjamin Subianto, OSC**. 

## Gabe Patung Nu untibbo i Portibi on
Paung Jesus na maringanan di Sibeabea on manaluhon tibboni Patung Jesus na adong di Brasil, ima patung na margoar *Christ The Redeemer* na tibbona 30 meter, songon na dipabotohon angka barita, timmbo bi Patung Jesus Sibeabea on mart 61 Meter.

Nion ma piga piga Patung Jesus na adong di luat portibion :

# Patung Jesus Sibeabea - Samosir, Indonesia. Dipungka ma taon 2018 jala di bungkahon ma tu angka saluhut na jolma lao marwisata di taon 2024, Timbo na 61 Meter
# Patung Jesus Mangaramoti - I Tano Toraja, Indonesia. Dipungka ma patu on taon 2013 jala di bungkahon ma asa boi ro angka wisatawan di taon 2015, Timbo na 22 meter
# Patung Jesus Sipajjaga - Encentando, Brazil. Boi ma dohonon patung naibbaru dope on, alana  idope di bungkahon asa boi ro angka wisatawan di taon 2022, Timbo na 37,5 meter.
# Patung Jesus Sipalua - Rio De Janerio, Brazil. di bungkahon tu angka wisatawan di taon 1931, ima na di tanggal 12 bulan sappulu, Timbo na 30 Meter
# Patung Jesus Kristus - Dili, Timur Leste. Ibaen taon 1996, Timbo na 27 Meter.
# Patung Jesus Raja - Lisbon, Protugal. dibahen taon 1950 jala sae mapatung on di taon 1959, Timbo na 28 Meter
# Patung Roha ni Tuhan Jesus - Lupeni, Rumania. Timbo na 22,5 Meter
# Patung ''Christ Of The Abyss'' *-* San Fruttuoso, Italia. Patung on dibahen di bagasan aek laut.

## Sigararon lao mangida tu bagasan
Laho mangida **Paung Jesus** na di Buhit sibeabea on, dibahen do sada boa boa taringot tu gupang na sigararon ni angka na marwisata tu luat on, songonon ma barita taringot tu gupang na ingkon dihaluarhon angka na marwisata: 

* Na ro Mardalan pat: Rp. 10.000 (Hain sanga do Rp. 5.000)
* Na ro Markareta (**Si dua Ban**): Rp. 30.000 (Hian sanga do Rp. 20.000)
* Na ro Marmotor (**Si opat Ban**): Rp. 100.000 (Hian sanga do Rp. 50.000)
* Na ro Marmotor (**Si onom Ban**): Rp. 250.000 (Hian sanga do Rp. 150.000)

Barita taringot tu pabbayaran on, marlakku ma inna mulai tanggal 8 bulan opat tahun 2024 on. 

## Pardalanan tu luat Patung Jesus Sibeabea
Sian Medan To Patung Jesus Sibeabea han dalan Siattar

* Sian Medan boi ma mar kareta manang mar motor tu Siattar, 
* Dungi di patorus ma muse sahat tu inganan ni hasaddaran ni hapal na maringanan di Parapat. 
* Sian I di patorus ma marhapal tu Hasaddaran ni kapal na adong di Buhit Sibeabea.

Sian Medan tu Patung Jesus Sibeabean han dalan Sidikalang

* Sian Medan di ida ma dalan lao tu Sidikalang, ima ma mangalewati huta Kabenjahe, Kabupaten Karo
* Dipatorus ma sampe sahat tu Simpang Dua Sidikalang
* Manorus ma muse tu arah simpang Tele
* Sian Simpang Tele, manorus ma sampe sahat tu lokasi ni Patung Jesus di Buhit Sibeabea

## Godang ni hepeng lao mabbehen Patung

Di bagasan inganan ni **Patung Jesus Sibeabean** on, di bahe do muse sada sada inganan lao hasaddaran ni hapal, asa angka na aneng marwisata tu inganan on, boi ma sahat nasida marhite hita sian darat suang songoni muse sian aek Tao Toba, laos aek tao toba on ma sada sada tabba ni dalan asa lam ura angka na marwisata lao sahat tu luat ni **Patung Jesus Sibeabea** on, di padenggan pamarenta do muse angka dalan asa nam tabo pardalanan ni angka na marwisata, songon na di baritahon, godang ni hepeng lao mambahen Patung on dohot padengganhon angka tamba tamba na asing hira hira mar 25 miliar rupiah.

## Pranala ruar
* Kompas Travel

## Pustaha